# Indkaldelse til institutledermøde

tirsdag den 19. september 2017 kl. 9.00-12.00 i mødelokale 6 ved Institut for Historie

Dagorden for mødet:

1. Præsentation af SDU’s E-science Center v/Claudio Pica og Wendy Alexandra Engelberts.

Centeret er en kompetence- og forskningsbaseret organisation, som har systemejerskabet for fælles eScience infrastrukturer på SDU, som yder brugersupport til forskere på tværs af fakulteterne, og som udvikler fremtidige eScience infrastrukturer og services.

Lederen af den nyetablerede enhed for humanistisk e-science, lektor Kristoffer Nielbo er inviteret til at deltage.

2. Ansættelsessamtaler – form og indhold.

Marie-Louise Wethje-Raabe deltager i punktet.

3. Forskningskommunikationsprisen 2018.

Styrelsen for Forskning og Uddannelse har ved mail af 23. august sendt opslag om Forskningskommunikationsprisen 2018. Kandidatforslag skal være Rektorsekretariatet senest den 4. oktober med henblik på direktionens behandling den 13. oktober. Bilag.

4. Talentprogram i sprog.

Institutlederkredsen behandlede på møde den 25. april 2017 et forslag til talentprogram i sprog. Der blev udtrykt ønske om mere individuelt tilrettelagte talentprogrammer samt afklaring af en række spørgsmål om forslagets konkrete udformning. Der arbejdes videre med sagen.

Lektor Alexandra Holsting deltager i punktet. Bilag.

5. Fællesbestemmelser for deltidsuddannelser v/prodekanen.

Bilag.

6. D-IAS – associerede forskere.

I henhold til D-IAS vedtægter kan der hvert år udnævnes op til tre forskere som associeret til D-IAS. Alle forskere på SDU kan udnævnes. Dette gælder også eksterne forskere, der er deltidsansatte i den periode udnævnelsen omfatter. Hvert fakultet er anmodet om at indstille to kandidater (en kvinde og en mand). Kortfattet begrundelse (max. en side) samt CV og publikationsliste skal sendes til D-IAS senest den 15. november.

Uddrag af D-IAS vedtægter:

***Associerede til D-IAS***

*7.1 Op til tre forskere om året kan tilknyttes D-IAS som ”Associeret til D-IAS”. En Associeret til D-IAS skal være ansat på SDU som forsker og være særligt talentfuld inden for sit felt med potentiale til at blive en exceptionel forsker. Det er D-IAS mål, at der skal være balance mellem kønnene blandt de udnævnte Associerede til D-IAS.*

*7.2 En forsker kan udnævnes som Associeret til D-IAS i henhold til den samme udnævnelsesprocedure som ved udnævnelsen af en Chair jf. pkt. 6.3. – 6.6. Der kan dog kun udnævnes enkeltstående associeret til D-IAS, hvis forskeren er navngivet i en ekstern bevilling, hvor det er et krav at forskeren er Associeret til D-IAS.*

*7.3 En Associeret til D-IAS udnævnes for en 4-årig periode med mulighed for forlængelse i 2 år eller indtil en ekstern D-IAS bevilling til den navngivne forsker udløber.*

Bilag.

7. Timekompensation til DVIP for udarbejdelse af svar på eksamensklager.

Bilag.

8. Økonomi.

9. Nyt fra

* Direktionen/dekanen/HSU
* Prodekanen
* Institutlederne
* Sekretariatschefen

10. Eventuelt.

Med venlig hilsen

Simon Møberg Torp

Dekan